ທ່ານ ຈອນ​ສັນ ຄາດ​ວ່າ ຈະ​ໄດ້​ຂຶ້ນ​ເປັນ​ ນາ​ຍົກ​ລັດ​ຖະ​ມົນ​ຕີ ​ອັງ​ກິດ
ທ່ານ Johnson ​ແມ່ນ​ໄດ້​ຮັບ​ຄວາມ​ນິ​ຍົມ ໂດຍ​ເອົາ​ຊະ​ນະລັດ​ຖະ​ມົນ​ຕີ​ການ​ຕ່າງ​ປະ​ເທດ ທ່ານ Jeremy Hunt ໃນ​ການ​ລົງ​ຄະ​ແນນ​ສຽງ ທີ່​ສິ້ນ​ສຸດ​ລົງໃນແລງ​ວັນ​ຈັນ​ວານ​ນີ້.
ພັກນິຍົມແນວທາງເດີມຂອງອັງກິດ ຄາດວ່າ ຈະປະກາດໃນວັນອັງຄານມື້ນີ້ ທີ່ວ່າ ທ່ານ Boris Johnson ໄດ້ຊະນະການເລືອກຕັ້ງເພື່ອເປັນຜູ້ນຳຄົນໃໝ່ຂອງພວກຕົນ ແລະຈະເປັນນາຍົກລັດຖະມົນຕີຄົນຕໍ່ໄປຂອງປະເທດ ທ່ານ Johnson ແມ່ນໄດ້ຮັບຄວາມນິຍົມ ໂດຍເອົາຊະນະລັດຖະມົນຕີການຕ່າງ ປະເທດ ທ່ານ Jeremy Hunt ໃນການລົງຄະແນນສຽງ ທີ່ສິ້ນສຸດລົງໃນແລງ ວັນຈັນວານນີ້ ນາຍົກລັດຖະມົນຕີຄົນໃໝ່ ຈະເຂົ້າຮັບໜ້າທີ່ແທນທ່ານນາງ Theresa May ຢ່າງເປັນທາງການ ໃນວັນພຸດມື້ອື່ນນີ້ ໃນຂະນະທີ່ທ່ານນາງ ລົງຈາກຕຳແໜ່ງ ຫຼັງຈາກທີ່ບໍ່ສາມາດນຳພາອັງກິດ ຖອນຕົວຫຼາຍໆຄັ້ງ ອອກຈາກສະຫະພາບ ຢູໂຣບ ຫຼືອີຢູ ທີ່ເອີ້ນວ່າ Brexit ນັ້ນ ຂັ້ນຕອນການດຳເນີນການຂອງ Brexit ແມ່ນໝາຍຄວາມວ່າຈະເສັດສິ້ນລົງ ໃນທ້າຍເດືອນມີນາ ແຕ່ໃນຂະນະທີ່ເຈົ້າໜ້າທີ່ຂອງສະຫະພາບຢູໂຣບ ຫຼື EU ໄດ້ສະແດງໃຫ້ເຫັນວ່າ ຕົນບໍ່ມີຄວາມສົນໃຈໃນການເຈລະຈາຄືນໃໝ່ກ່ຽວກັບ ເງື່ອນໄຂໃນການຖອນຕົວນັ້ນ ທາງສະພາອັງກິດ ກໍໄດ້ປະຕິເສດ 3 ຄັ້ງ ຈົນເທົ່າ ເຖິງປັດຈຸບັນນີ້, ພວກເພິ່ນທັງຫຼາຍ ໄດ້ຕົກລົງກັນ ທີ່ຈະຍ້າຍເສັ້ນຕາຍໄປໃສ່ ວັນທີ 31 ຕຸລາ ນີ້ ທ່ານ Johnson ອະດີດລັດຖະມົນຕີການຕ່າງປະເທດ ພາຍໃຕ້ນາຍົກລັດຖະມົນຕີ ເມ ແລະເປັນອະດີດເຈົ້າຄອງນະຄອນລອນດອນ ໄດ້ສະແດງອອກຊຶ່ງຄວາມເຕັມໃຈ ທີ່ຈະຖອນອັງກິດ ອອກຈາກ EU ໃຫ້ທັນກັບເວລາ ໂດຍມີຫລື ບໍ່ມີຂໍ້ຕົກລົງກໍຕາມ ບັນດາສະມາຊິກສະພາຫຼາຍໆທ່ານ ແມ່ນປະຕິເສດຕໍ່ການ ຖອນຕົວແບບບໍ່ມີຂໍ້ຕົກລົງ ຫຼື no-deal Brexit ໂດຍກ່າວວ່າ ການເອົາບາດກ້າວດັ່ງກ່າວນີ້ ຈະສ້າງຄວາມປັ່ນ ປ່ວນຕໍ່ເສດຖະກິດ